Lav et referat af nedenstående tekst:

Tekst:
Midt og Vestjyllands Politi rykkede i nat ud til Vestervig, hvor den lokale købmand havde været udsat for brændetyveri. - Vi får anmeldelsen kl.2:01 i nat, hvor bestyreren har set en bil med to mænd køre væk fra købmandsbutikken med en masse brænde, siger Henrik Nielsen, der er vagtchef ved Midt- og Vestjyllands Politi. I alt var tyvene sluppet væk med cirka 50 sække brænde og briketter, men der skulle dog ikke gå længe før universet straffede dem for den forbrydelse. - Vores patrulje møder dem på Oddesundvej, da vi er på vej mod Vestervig, deres bil var punkteret, fortæller vagtchefen. Det afgøres senere torsdag om, de to mænd skal fremsættes i grundlovsforhør. - Der er noget, der tyder på, at de kan sættes i forbindelse med andre indbrud i området i den seneste tid, men det skal vi først have undersøgt nærmere, siger Henrik Nielsen. Udover at de begge som minimum bliver sigtet for tyveri af brændet, kan føreren af bilen også se frem til en sigtelse for kørsel i spirituspåvirket tilstand og for kørsel uden kørekort.

Referat:
Politiet anholdte natten til torsdag to tyve, der havde stjålet brænde i Vestervig. De to tyve punkterede i flugten.